ชามตราไก่ รายได้เท่าไร
เวลาไปจังหวัดลำปาง สิ่งที่คนส่วนใหญ่นึกถึงต้องมี สโลแกนหนาวนี้ที่ลำปาง เมืองรถม้า และที่ลืมไม่ได้ก็คือ ชามตราไก่  ซึ่งชามตราไก่ที่นี่ถือว่ามีชื่อเสียงมากที่สุดแห่งหนึ่งในประเทศไทย  จุดกำเนิดของชามตราไก่จังหวัดลำปาง มาจากชาวจีนอพยพคนหนึ่งที่ชื่อว่า คุณอาปาอี้ (ซิมหยู) แซ่ฉิน เขาเป็นชาวจีนผู้เกิดและอาศัยอยู่ในมณฑลกวางตุ้ง ซึ่งเป็นมณฑลที่อยู่ทางตอนใต้ของประเทศจีน และมีชื่อเสียงมากในเรื่องการผลิตถ้วยชาม
26 ก.ย. 2561

ชามตราไก่ รายได้เท่าไร / โดย ลงทุนแมน
เวลาไปจังหวัดลำปาง
สิ่งที่คนส่วนใหญ่นึกถึงต้องมี สโลแกนหนาวนี้ที่ลำปาง เมืองรถม้า และที่ลืมไม่ได้ก็คือ ชามตราไก่
ซึ่งชามตราไก่ที่นี่ถือว่ามีชื่อเสียงมากที่สุดแห่งหนึ่งในประเทศไทย
จุดกำเนิดของชามตราไก่จังหวัดลำปาง มาจากชาวจีนอพยพคนหนึ่งที่ชื่อว่า คุณอาปาอี้ (ซิมหยู) แซ่ฉิน
เขาเป็นชาวจีนผู้เกิดและอาศัยอยู่ในมณฑลกวางตุ้ง ซึ่งเป็นมณฑลที่อยู่ทางตอนใต้ของประเทศจีน และมีชื่อเสียงมากในเรื่องการผลิตถ้วยชาม
แต่ต่อมาในช่วงหลังสงครามโลกครั้งที่ 1 คุณซิมหยู เขาได้อพยพออกจากประเทศจีนเพื่อหนีความยากจนและความแร้นแค้น
ในช่วงแรกนั้นเขาได้ไปแสวงหาโชคอยู่ที่เวียดนามก่อน ต่อมาเขาได้ทราบว่าประเทศไทยมีคนไทยเชื้อสายจีนอพยพเข้ามาอาศัยจำนวนมาก ทำให้คุณซิมหยู จึงตัดสินใจย้ายเข้ามาหากินในประเทศไทยในช่วงปี พ.ศ. 2490
ตอนนั้นเขามาอาศัยที่จังหวัดธนบุรี ก่อนที่จะย้ายขึ้นไปเชียงใหม่เพื่อทำสวนผักกับเพื่อน
วันหนึ่งคุณซิมหยู ได้ไปเห็นหินลับมีดที่ชาวบ้านนำมาขายโดยบังเอิญ ซึ่งเขาก็ดูออกทันทีว่าเป็นแร่ดินขาว
เขาจึงถามคนขายมีด จนรู้ว่าแร่ดินขาวที่ว่านั้นนำมาจากจังหวัดลำปาง
ทำให้เขาตัดสินใจเดินทางมาที่จังหวัดลำปาง จนพบแร่ดินขาวในที่สุด ซึ่งเป็นแร่ชนิดเดียวกับที่เขารู้จัก ในสมัยที่ยังอาศัยอยู่ที่ประเทศจีน
โดยแร่ชนิดนี้ คนจีนส่วนใหญ่จะนิยมนำมาปั้นเป็นจานชามใส่อาหาร เพราะมีความคงทน และให้สีที่ดูสะอาดสวยงาม
ด้วยความที่ตอนเด็ก ที่บ้านของเขาก็ได้มีการทำถ้วยชามเซรามิกด้วยจึงทำให้เขามีความรู้ในด้านนี้พอสมควร
เมื่อเรื่องเป็นแบบนี้ คุณซิมหยู จึงจ้างเกวียนบรรทุกดินขาวและขนขึ้นรถไฟกลับไปทดลองปั้นถ้วยชามที่บ้าน
ซึ่งปรากฏว่าได้ถ้วยชามที่มีคุณภาพดี สุดท้ายเขาจึงตัดสินใจก่อตั้งโรงงานธนบดีสกุลเมื่อ พ.ศ. 2508
ปี พ.ศ. 2560
บริษัท ธนบดีเดคอร์เซรามิค จำกัด รายได้ 36.1 ล้านบาท
บริษัท ธนบดีอาร์ตเซรามิค จำกัด รายได้ 12.5 ล้านบาท
บริษัท พิพิธภัณฑ์เซรามิคธนบดี จำกัด รายได้ 13.6 ล้านบาท
บางคนอาจจะสงสัยว่า ทำไมตอนแรกที่ผลิตชามนั้น ต้องวาดรูปไก่ ที่เป็นแบบนี้ก็เนื่องจากคนจีนมองว่าไก่นั้นเป็นสัญลักษณ์ของความขยันนั่นเอง
จากจุดเริ่มต้นเล็กๆ ของคุณซิมหยู ที่ช่วงแรกสินค้าของเขาเน้นขายในจังหวัดลำปางและส่งขายในบางจังหวัดเท่านั้น และมีเพียงชามตราไก่สำหรับใส่อาหาร
มาวันนี้ กลุ่มธนบดีได้เพิ่มสินค้าต่างๆ อีกมากมาย เช่น สินค้าเซรามิกสำหรับตกแต่งบ้าน ถ้วยขนม และของสะสมอื่นๆ จนสามารถส่งออกไปขายในอีก 72 ประเทศทั่วโลก
เรื่องนี้ให้แง่คิดอย่างหนึ่งแก่เรา นั่นคือ การที่คนคนหนึ่งจะประสบความสำเร็จได้นั้น ต้องอาศัยการสังเกต และลงมือทำอย่างจริงจัง
กรณีของคุณซิมหยูนั้น วันที่เขาเห็นคนขายหินลับมีด และรู้ว่าเป็นแร่ดินขาวที่มาจากลำปางนั้น เขาถึงขนาดเดินทางมาตามหาแร่ดินขาวด้วยตนเอง พร้อมทั้งขนขึ้นรถไฟนำกลับไปทดลองปั้นเป็นถ้วยชาม จนต่อยอดมาสู่ถ้วยชามตราไก่ และผลิตภัณฑ์ที่มีชื่อเสียงอื่นๆ มากมายอย่างที่เราเห็นกัน
มองมาที่ตัวเรา ถ้าวันนี้เรามีความคิดดีๆ ในการทำอะไรแล้ว อย่าลังเล ขอให้ลงมือ และทำให้เต็มที่ ไม่แน่สิ่งที่เราทำก็อาจจะประสบความสำเร็จแบบชามตราไก่ได้เช่นกัน..
----------------------
อ่านเรื่อง ชามตราไก่ แล้ว ติดตามเรื่องน่ารู้อื่นๆ ได้ที่แอปพลิเคชัน "blockdit" โหลดได้ที่ 
 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-6.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
[10268].